《寄淮安杜可久可平兄弟》
明代·龚诩

顾我容颜今老大，忆君兄弟更辛酸。别来十载又廿载，历尽千难与万难。

舟楫几遭风浪险，竹松多受雪霜寒。武陵桥上今宵月，千里相思不忍看。

作者简介：龚诩（1381～1469）明代学者。一名翊，字大章，号纯庵，南直隶苏州府昆山（今属江苏）人。建文时为金川门卒，燕兵至，恸哭遁归，隐居授徒，后周忱巡抚江南，两荐为学官，坚辞，有《野古集》。